kardosdrur/scandi-wiki huggingface dataset:
Central Division (NHL)

Central Division er en af de fire divisioner i den nordamerikanske ishockeyliga, National Hockey League. Det en af de to divisioner, der udgør Western Conference i ligaen. Central Division blev oprettet i 1993 i forbindelse med en omstrukturering af ligaen som en delvis efterfølger til Norris Division.

Central Division består pr. 2021-22 af otte hold, heraf et i Canada og syv i USA.

Hold 

Central Division blev oprettet i 1993 i forbindelse med en omstrukturering af ligaen som en delvis efterfølger til Norris Division, idet fem af divisionens seks hold kom fra Norris Division: Chicago Blackhawks, Dallas Stars (der samtidig blev flyttet fra Minnesota til Dallas), Detroit Red Wings, St. Louis Blues og Toronto Maple Leafs. Det sidste hold, Winnipeg Jets, kom fra Smythe Division.

Divisionens holdsammensætning er siden da blevet justeret flere gange. I 1996 flyttede Winnipeg Jets til Phoenix og skiftede navn til Phoenix Coyotes. I 1998 blev Dallas Stars og Phoenix Coyotes flyttet over i Pacific Division samtidig med, at Toronto Maple Leafs skiftede til Northeast Division. Til gengæld blev ligaen udvidet med et nyt hold, Nashville Predators, som blev placeret i Central Division. I 2000 blev ligaen udvidet med endnu et hold, Columbus Blue Jackets, som ligeledes blev placeret i Central Divison.

I 2013 gennemførtes en større omstrukturering af ligaen, der medførte at Columbus Blue Jackets blev flyttet over i Metropolitan Division og Detroit Red Wings blev overført til Atlantic Division. Omvendt fik Cetral Division tilgang af fire hold: Colorado Avalanche og Minnesota Wild fra Northwest Division, Dallas Stars fra Pacific Division og Winnipeg Jets fra Southeast Division.

På grund af COVID-19-pandemien blev ligaen i sæsonen 2020-21 midlertidigt inddelt i fire nye divisioner, så de syv candiske hold blev samlet i én division. Det påvirkede Central Division på den måde, at Winnipeg Jets blev flyttet til North Division, mens Colorado Avalanche, Minnesota Wild og St. Louis Blues flyttedes til West Division. Til gengæld modtog Central division fem hold: Carolina Hurricanes og Columbus Blue Jackets fra Metropolitan Division samt Detroit Red Wings, Florida Panthers og Tampa Bay Lightning fra Atlantic Division.

I 2021 gik man tilbage til ordinære divisionsinddeling fra sæsonen 2019-20, men i forbindelse med udvidelsen af National Hockey League med et hold i Seattle, blev Arizona Coyotes overført til Central Division, så alle fire divisioner i ligaen kom til at bestå af otte hold.

Resultater

Divisionsmesterskaber 

Mesterskabet i Central Divison vindes af det af divisionens hold, der opnår flest point i National Hockey Leagues grundspil.

Placeringer 

Holdenes grundspilsplaceringer i Central Divison.

Sæsoner 

Holdenes grundspilsplaceringer i Central Divison med angivelse af antal opnåede point.

Kilder 
 National Hockey League

Noter 

Divisioner i National Hockey League
Etableret i 1993
Central Division

Central Division henviser til flere artikler:
 Central Division (NBA)
 Central Division (NHL)
 Central Division (MLS)
Ib Laursen

Ib Laursen (født 26. september 1926 i København) er en cykelrytter fra Danmark. Hans foretrukne disciplin var banecykling.

Han var en af de bedste danske baneryttere i de første efterkrigssæsoner. Ved Københavns seksdagesløb i 1952 blev han nummer to sammen med makker Alvaro Giorgetti.

Referencer

Eksterne henvisninger 
 

Mandlige cykelryttere fra Danmark
Personer fra København
Otto Olsen (cykelrytter)

Otto Verner Olsen (født 6. februar 1928 i København) er en forhenværende cykelrytter fra Danmark. Hans foretrukne disciplin var banecykling.

Ved Københavns seksdagesløb i 1952 blev han nummer tre sammen med makker Marcel Bareth.

Olsen var en overgang gift med sangerinden Birthe Wilke.

Referencer

Eksterne henvisninger 
 

Mandlige cykelryttere fra Danmark
Personer fra København
Nordsjællands Friskole

Nordsjællands Friskole tidligere Den Alternative Skole er en skole med stor elevindragelse og elevdemokrati. Skolen er bygget op om projektarbejde.

Historie 
Den Alternative Skole har haft flere adresser i Hillerød området. Men efter flere flyttede flyttede de til Rønbjerg Alle hvor den ligger i dag. I  2019 skiftede den navn til Nordsjællands friskole.

Værdier 

Skolen arbejder med inddragende fællesskaber, hvor eleverne har udvidet selvbestemmelse.
Laver opsøgende projekt arbejde inden for og uden for landets grænser. Blandt andet England, Tyskland, Hviderusland.

Traditioner 

Da 2.generation's tog kørte var der tradition for at vogn 3 fra forenden var pendler vognen for skolens elever, når de skulle i skole.
Efter indførelsen af 4.generation's tog forsvandt denne tradition grundet den manglende afgrænsning mellem vognene.

Der er flere lejerskoler i løbet af året:
Indskolingslejerskole, Planlægningslejerskole (PL), samt forskellige lejerskoler for årgangene.

Kendte Elever fra Den alternative skole

2000-tallet 
Nicholas Westwood Kidd

Kilder og henvisninger

Skolens websted

Privatskoler i Danmark
Bygninger, konstruktioner og anlæg i Hillerød Kommune
Willy Rieger

Willy Rieger (født 5. september 1904 i Wrocław, død 14. marts 1967 i Cuxhaven) var en cykelrytter fra Tyskland. Han kørte primært banecykling.

Willy Rieger var professionel fra 1926 til 1935. I disse år startede ved 40 seksdagesløb, og sluttede i top-3 20 gange. Sammen med den danske sprinter Willy Falck Hansen blev han i februar 1934 nummer to ved den første udgave af Københavns seksdagesløb. Rieger vandt samlet seks seksdagesløb, hvor af de tre kom på hjemmebane i Wrocław. I 1936 sluttede han sin cykelkarriere.

Eksterne henvisninger 
 

Mandlige cykelryttere fra Tyskland
Gerard Peters

Gerard "Gerrit" Peters (født 30. juli 1920 i Haarlem, død 6. april 2005 smst.) var en cykelrytter fra Holland. Han kørte både landevejs- og banecykling.

På bane blev han i 1946 verdensmester i individuelt forfølgelsesløb, og i 1950 blev han europamester i parløb. Han startede ved 37 seksdagesløb, hvor det blev til seks sejre. Ved Københavns seksdagesløb i 1956 sluttede han på andenpladsen med makker Gerrit Schulte.

Ved Tour de France 1951 udgik han efter 13. etape.

Eksterne henvisninger 

 

Mandlige cykelryttere fra Nederlandene
Save the Children International

Save the Children International er en international paraplyorganisation, som arbejder for børns vilkår.  Blandt andre er Red Barnet medlem af Save the Children International.

Kilder og henvisninger

Ngo'er
Metropolitan Division

Metropolitan Division er en af de fire divisioner i den nordamerikanske professionelle ishockeyliga, National Hockey League, og den er en af de to divisioner, der udgør Eastern Conference i ligaen. Metropolitan Division blev oprettet i 2013 i forbindelse med en omstrukturering af ligaen som en delvis efterfølger til Atlantic Division og (delvist) Southeast Division. Seks af ligaens nuværende hold spillede fra 1981 til 1993 (et af holdene kom først med i 1982) i Patrick Division.

Metropolitan Division har siden oprettelsen i 2013 bestået af følgende otte hold fra det nordøstlige USA:
 Carolina Hurricanes
 Columbus Blue Jackets
 New Jersey Devils
 New York Islanders
 New York Rangers
 Philadelphia Flyers
 Pittsburgh Penguins
 Washington Capitals

Divisionen er den eneste af NHL's fire divisioner uden hold fra Canada.

Hold 

Divisionen blev dannet i 2013 i forbindelse med omstruktureringen af National Hockey League, hvor holdene blev inddelt i fire divisioner i stedet for de seks divisioner, som ligaen indtil da havde været opdelt i. Divisionen kom til at bestå af New Jersey Devils, New York Islanders, New York Rangers, Philadelphia Flyers og Pittsburgh Penguins, som indtil da havde spillet i Atlantic Division, Carolina Hurricanes og Washington Capitals fra Southeast Division samt Columbus Blue Jackets, der blev overført fra Central Division i Western Conference.

Resultater

Divisionsmesterskaber 

Divisionsmesterskabet for Metropolitan Division vindes af det hold i divisionen, der opnår flest point i National Hockey Leagues grundspil.

Placeringer 

Holdenes grundspilsplaceringer i Metropolitan Division.

Sæsoner

Kilder 
 National Hockey League

Noter 

Divisioner i National Hockey League
Etableret i 2013
Cor Wals

Cornelis Dirk „Cor“ Wals (født 26. februar 1911 i Haag, død 5. april 1994 i Veldhoven) var en cykelrytter fra Holland. Han kørte primært banecykling.

Han startede ved 39 seksdagesløb, hvor det blev til syv sejre, heraf fem med makker Jan Pijnenburg. Ved de to udgaver af Københavns seksdagesløb i 1936 blev det til to andenpladser. Først med makker Willy Falck Hansen og i november med makker Werner Grundahl.

Eksterne henvisninger 
 

Mandlige cykelryttere fra Nederlandene
Traditionelt landbrug

Traditionelt landbrug er det oprindelige landbrug. I Danmark har der eksisteret traditionelt landbrug i ca. 6000 år. År 1866 gav den tyske biolog Ernst Haeckel traditionelt landbrug betegnelsen: Økologisk landbrug.
Landbrugshistorie
Presteidfjorden

Presteidfjorden er en fjord i Hamarøy kommune i Nordland fylke i Norge. Den er den sydvestlige, indre del af en bugt som går ind fra  Vestfjorden, omkring Tannøya, mellem  Tranøya i vest og Horneset i øst.

Presteidfjordens geografi 
Fjorden har sit indløb mellem Jektneset, syd for Hamlot i vest, og Gunnarboren, på vestsiden af Jørenvik, i sydøst, og går  4,9 kilometer  sydvestover mod Presteid. Med Presteidstraumen og Glimma er fjordens totale længde ca. 8,5 kilometer.

Finnvikpollen 
Fra det 2,2 kilometer brede indløb mellem Nygårdshaugen i nord og Hammarneset i syd går Finnvikpollen omtrent to kilometer ind til Pollstranda og udløbet til Pollelva på østsiden af Presteidfjorden. På sydsiden af bugten ligger den lille bebyggelse Finnvik.

Presteidstraumen 
Mellem Presteidfjorden i nord og Glimma i syd går den ca. én kilometer lange Presteidstraumen. Ved ebbe og flod bliver der  kraftige tidevandsstrøm gennem det 2-300 meter brede sund.

På vestsiden af sundet ligger bygden Presteid med en fiskecamp i tilknytning til strømmen. Fylkesvej 81 krydser sundet over Presteidbroen.

Glimma 
Syd for Presteidstraumen ligger den delvis afsnørede havbugt Glimma (på bokmål også kalt Glimmen). Glimma er omkring 3 km², og har en længde fra Presteidstraumen mod syd til bunden, på 2,5 kilometer. Flere små elve munder ud i Glimma og giver brakvand. Største dybde er 50 meter.

På nordvestsiden, mellem Oppeid og Kaldstad, ligger Dragseidet hvor der kun  er 550 meter til Lilandspollen ved Kaldvågfjorden.

Kulfjorden 
Kulfjorden er en lille fjordarm mod vest i Presteidfjorden, som går 2,4 kilometer mod nordvest fra indløbet mellem Storøya og Djupvikneset. De to arme Bjøllosen og Hesskogosen går i nordlig retning fra fjorden. Største dybde er 24 meter midt i fjorden.

Se også 
 Knut Hamsun som hentede meget af sin inspiration fra Glimma.

Kilder og henvisninger 

Fjorde i Nordland
Hamarøy
Kevin Volans

Kevin Volans (født 26. juli 1949 i Pietermaritzburg, Sydafrika) er en sydafrikansk født irsk komponist, pianist og lærer.

Volans studerede komposition i Tyskland hos Karlheinz Stockhausen og Mauricio Kagel i Köln i 1970´erne. Han hører til nutidens vigtige sydafikanske komponister.
Han har skrevet en symfoni, orkesterværker, kammermusik, fire klaverkoncerter, klaverstykker, scenemusik, en cellokoncert, vokalværker etc.
Volans blev som ung interesseret i sit lands folklore og afrikanske rytmer, som han i sin kompositions form blander med den vestlige klassiske minimalisme og avantgardemusik. 
Han har undervist i komposition på bl.a. University of Natal (1985-1986), Queen's University Belfast (1986-1989) og Princeton University (1992). Han er bosat i Irland i dag.

Udvalgte værker 

 Symfoni nr. 1 (2010) Daar Kom die Alibama - for orkester
 Cellokoncert (1997) - for cello og orkester
 Strimmel-væve (2002-2003) - for orkester
 Et hundrede rammer (1991) - for orkester
 Koncert (2001) - for dobbeltorkester
 4 Klaverkoncerter (1995, 2006, 2010, 2014) - (nr. 1 - for klaver og blæsere), ( nr. 2 "Atlantisk Passage", 3 & 4 - for klaver og orkester)

Kilde 
 Om Kevin Volans på Kevinvolans.com

Komponister fra Sydafrika
Komponister fra Irland
Pianister fra Irland
Lærere
Pianister fra Sydafrika
Priaulx Rainier

Ivy Priaulx Rainier (født 3. februar 1903 i Howick, Natal, Sydafrika - død 10. oktober 1986 i Besse-en-Chandesse, Frankrig) var en sydafrikansk/brittisk komponist, violinist og lærer.

Rainier studerede som ung violin, men tog senere kompositionen op på opfordring af Arnold Bax. Hun studerede i London og i Paris hos Nadia Boulanger, og var ellers autodidakt.
Hun har skrevet orkesterværker, kammermusik, requiem, klaverstykker, cellokoncert, vokalværker etc. Hendes cellokoncert blev uropført af cellisten Jacqueline du Pré og The BBC Symphony Orchestra (1964). Hun blev tildelt en doktorgrad i musik (Honoris Causa) af University of Cape Town (1982). Rainier hører sammen med John Joubert til de vigtigste sydafrikanske komponister i den klassiske musik. Hun har ligeledes undervist på mange universiteter og konservatorier i både Sydafrika , England og Frankrig hvor hun døde i en alder af 83 år.

Udvalgte værker 

 Phalaphala (fladder) (1961) - for orkester
 Cellokoncert (1964) - for cello og orkester
 Deklamationscyklus (1956) - for solo tenor
 Requiem (1954) - for tenor og kor

Kilde 
 Om Privaulx Rainier på en.Wikipeida.org

Komponister fra Sydafrika
Violinister
Lærere
Antalyaspor

Antalyaspor er en tyrkisk professionel fodboldklub i Antalya. Klubbens farver er røde og hvide. De spiller deres hjemmekampe på Antalya Arena. I Tyrkiet vandt klubben TFF First League to gange i 1982 og 1986 og sluttede som nummer to i den tyrkiske pokalturnering i 2000.

Nuværende trup

Farver og logo 
Klubemblemet indeholder de store bogstaver A og S, der står for henholdsvis Antalya og Spor (sport på tyrkisk). Mellem disse bogstaver er der en afbildning af Yivli Minaret som er et af mange symboler i byen Antalya. De tre rektangulære former på Yivli Minaret repræsenterer enheden der består af de tre sportsklubber i Antalya.

Referencer

Eksterne henvisninger 
 Officiel hjemmeside 
 Antalyaspor på TFF.org 

Fodboldklubber i Tyrkiet
Etableret i 1966
Go Ahead Eagles

Go Ahead Eagles (nederlandsk udtale: [ˈɡoː əˈɦɛt ˈiɡəls]) er en hollandsk fodboldklub fra Deventer, der spiller i Eredivisie. Klubbens stadion er De Adelaarshorst. Klubben vandt det hollandske mesterskab i 1917, 1922, 1930 og 1933.

De har produceret en række bemærkelsesværdige spillere, herunder Raimond van der Gouw, René Eijkelkamp, Marc Overmars, Paul Bosvelt, Jan Kromkamp, Victor Sikora, Bert van Marwijk og Demy de Zeeuw, foruden at Henk ten Cate og Leo Beenhakker havde deres første cheftrænerjob i klubben.

Historie 
Klubben blev grundlagt i 1902 som Be Quick af Karel og Han Hollander. Navnet blev snart ændret til Go Ahead på anmodning af det hollandske fodboldforbund. Suffikset "Eagles" blev tilføjet i 1971 efter et forslag fra daværende cheftræner Barry Hughes. Ørnen indgår i byen Deventers våbenskjold.

Referencer

Eksterne henvisninger 
 Officielt websted 
 Club profil  på Weltfussballarchiv
 Online fanzine 
 Bozen van het Oosten  

Fodboldklubber i Nederlandene
Etableret i 1902
Bue P. Peitersen

Bue P. Peitersen (født 13. januar 1976 i Lyngby) er en dansk digter, der debuterede med digtsamlingen Jeg er så lyserød men jeg er også Gud.

Han er uddannet cand.mag. i dansk fra Københavns Universitet.

Inspiration 
Bue P. Peitersen finder inspiration hos følgende forfatterskaber: Dan Turéll, Per Højholt, Peter Laugesen, Klaus Høeck.

Priser 
Bukdahls Bet - Den Smalle Litteraturpris, 2013

Bibliografi 
 Jeg er så lyserød men jeg er også gud (2011)
 Electric I: scenen elektrisk (2011)
 Manden I takes der forvandler (2012)
 Juice (2013)
 Its (2013)
Hjem by ting (2014) i samarbejde med Amalie Laulund Trudsø, Ditte Holm Bro og Mia Degner
 Omnomnom (2015)
 Bagervinger: et romkuglehæfte (2015)
Black box: en kærlighedshistorie (2015)
Manta (2019)
I skyggen af is (2020)

Referencer 

Digtere fra Danmark
Personer fra Kongens Lyngby
Alumni fra Københavns Universitet
Mandlige forfattere i det 21. århundrede
Andersen & Martini

Andersen & Martini er en dansk børsnoteret bilforhandler grundlagt i 1939 som primært forhandler bilmærkerne Opel, Kia og Peugeot. Virksomheden er også importør af Cadillac og Chevrolet Corvette. Virksomheden har bilforhandlere og værksteder på syv lokationer i Storkøbenhavn med hovedsæde i Greve. Andersen & Martini er hovedsageligt familieejet med størstedelen af aktierne ejet af administrerende direktør Peter Hansen.

Produkter 
Andersen & Martini forhandler bilmærkerne Opel, Kia og Peugeot. Tidligere har virksomheden også solgt bl.a. Fiat og Saab og har derfor stadig autoriserede værksteder for disse mærker. Andersen & Martini åbnede i 2017 et officielt Tesla-skadescenter og en brugtvognsforhandler med premiumbiler i Greve.

Referencer

Eksterne henvisninger 

 
 
 

Bilforhandlere og autoværksteder i Danmark
Etableret i 1939
Bilforhandlerkæder i Danmark
Hanne Hedetoft

Hanne Hedetoft (født i 1968 i Vejle) er en dansk forfatter. Hun er uddannet cand.phil. i litteraturhistorie fra Aarhus Universitet.

Bibliografi 
Hanne Hedetoft har skrevet følgende bøger:

 Ellens elevator, 2003
 Tre skridt fra livet, 2005
 Som en fløjte fra stille vand, 2008

Referencer 

Dansksprogede forfattere fra Danmark
Romanforfattere fra Danmark
Kvindelige forfattere i det 21. århundrede
Ulrikka Gernes

Ulrikka S. Gernes (født 6. juni 1965 i Ängelholm, Sverige) er digter og børnebogsforfatter. Hun er datter af billedkunstnerne Aase Seidler Gernes og Poul Gernes, hvis værk hun bestyrer.

Bibliografi 

Ulrikka S. Gernes debuterede med digtsamlingen Natsværmer, 1984.

Siden har hun blandt andet udgivet en række digtsamlinger:

 Skriftsteder, 1989
 Gribbenes himmel, 1993
 Kamikaze, 1999,
 En aften med Ulrikka S. Gernes, 2005
 Flosset opus for strygere og blæsere, 2012

Referencer 

Dansksprogede forfattere
Digtere fra Sverige
Personer fra Ängelholm
Skægget sølvkræ

Skægget sølvkræ (Ctenolepisma longicaudata), også kendt som skægkræ, er et vingeløst insekt som hører til insektordenen sølvkræ. Den lever i Danmark kun indendørs i tilknytning til mennesker. Den kan være et alvorligt skadedyr i biblioteker og museer fordi den kan gnave i både papir, bøger og malerier. I private boliger kan den gå i madvarer, men gør ellers ikke nogen alvorlig materiel skade. Den blev videnskabeligt beskrevet i Sydafrika i 1905 af den tyske entomolog Karl Escherich.

Udbredelse 

Skægget sølvkræ er kendt fra alle verdensdele på nær Antarktis. Dens oprindelse kendes ikke. Skægget sølvkræ blev første gang fundet i Europa i Frankrig i 1914. I de senere år er den fundet i flere europæiske lande hvor den før har været ukendt. Arten er første gang fundet i Nederlandene i 1989, og senere i Østrig, Belgien, Tyskland, Italien, Sverige, Storbritannien og Tjekkiet. Den blev første gang officielt registreret i Norge i 2014 og i Danmark i 2016. 

Skægget sølvkræ findes i opvarmede huse. Det er blevet sagt at den "næsten er et kvalitetsmærke" for en bolig fordi den trives i nye varme, tørre og rene moderne boliger. Også i biblioteker og museer kan den leve, og den kan udbrede sig til nye steder vha. varetransport eller når folk rejser; for eksempel var det første fund i Sverige i en bolig hvis ejer havde været i Indonesien.

I modsætning til almindelig sølvkræ er det markant mere vanskeligt at fjerne den fra huse som den er kommet til, og udbredelsen er rapporteret at være stærkt stigende nogle steder, herunder Norge og Danmark.

Beskrivelse 

Skægget sølvkræ er normalt omkring 12 mm i kropslængde, men kan blive op til 18 mm; dette er større end almindelig sølvkræ. Den har tre haletråde, som også er længere end hos almindelig sølvkræ. Der er tæt behåring på hovedet, og bagkroppen er mørkere end almindelig sølvkræ. Den kan kendes fra stort sølvkræ ved at der er tre rækker af børsteknipper på hver side af bagkroppen, hvor stort sølvkræ kun har to.

Levevis 
Skægget sølvkræ kan leve af al slags mad, men spiser typisk tørre madvarer som mel og havregryn. Hunnen lægger æg der klækker efter cirka 2 måneder. Skægget sølvkræ har fuld voksenstørrelse og er kønsmoden efter 2 måneder, hvor den gradvist bliver større efter hvert hamskifte efter i alt 14 ungdomsstadier. Den kan blive 2-3 år gammel. Den er nataktiv og løber hurtigt i skjul, hvis lyset tændes. Selv om skægget sølvkræ kan leve under mere tørre forhold end almindelig sølvkræ, kræver den mindst 55 % luftfugtighed. Især æg og ungdomsstadier dør hurtigt ved lavere luftfugtigheder. 

Skægget sølvkræ betegnes som et økonomisk skadedyr fordi den også spiser materialer med cellulose og stivelse, herunder tapet, bøger, fotoalbum og arkiver; det kan også ødelægge bomuld og silke. Foruden i fugtige rum som badeværelse og køkken kan de også findes i stuer, vindfang og soveværelser, hvor almindelig sølvkræ normalt ikke er. Der kan være mange af dem til stede i de huse hvor de forekommer.

Naturlige fjender
Udover forskellige parasitter jager spytteedderkoppen (Scytodes thoracica) skægkræ og sølvfisk.

Referencer

Litteratur 
 

Sølvkræ
Invasive arter
Skadedyr
Katrine Williams

Katrine Pihl Williams (født i 1976 i København) er en dansk forfatter. 

Hun er cand.comm. i Kommunikation med bifag i Dansk fra Roskilde Universitet i 2010.

Inspiration 

Stephanie Garber, Sarah J. Maas, J.K. Rowling, Stephenie Meyer, C.S. Lewis, Charlaine Harris, L.J. Smith, Lauren Kate, Becca Fitzpatrick

Bibliografi 
Monsun af stjerner, bind I i Sjælealkymi-serien, Mellemgaard forlag, 2018
Sværm af måner, bind II i Sjælealkymi-serien, Mellemgaard forlag, 2019
Stormvind af energi, bind III i Sjælealkymi-serien, Mellemgaard forlag, 2023

Referencer 

Fantasyforfattere fra Danmark
Dansksprogede forfattere fra Danmark
Albacete Balompié

Albacete Balompié er en spansk fodboldklub, der i øjeblikket spiller i LaLiga 1|2|3. Den er organiseret som et sportsselskab og repræsenterer den spanske by Albacete i den autonome region Castilla-La Mancha. 

Den blev grundlagt den 1. august 1940, som resultatet af fusionen mellem de to vigtigste klubber i byen, Albacete Foot-ball Club og Club Deportivo Albacete, hvorfra Sociedad Deportiva Albacete Foot-balls Association opstod. Klubbens navn blev dog ændret til Albacete Balompié i 1941.

Farven, der identificerer klubben, er hvid, som det også er fremgået af hjemmebanedragten siden grundlæggelsen. Siden 1960 har hjemmebanen været Carlos Belmonte Stadion med kapacitet på 18.000 tilskuere. Stadionen ejes af Albacete Kommune.

Albacete Balompié er et historisk hold i spansk fodbold. Det er det eneste hold fra Castilla-La Mancha, der har spillet i Primera División. De har spillet i den bedste række i syv sæsoner fordelt over to perioder, ud over 22 i den næstbedste, ni i den tredjebedste og 29 i den fjerdebedste, og har vundet et mesterskabstrofæ som vindere af Segunda División (1990-91), to trofæer i Segunda División "B" (1989-90 og 2013-14 ) og otte af tredje division.

I sin debut i La Liga sluttede den såkaldte "mekaniske ost" på syvende pladsen, og kvalificerede sig til at spille UEFA Cup. I 1994-1995-sæsonen var de et skridt væk fra Copa del Rey-finalen efter at have tabt til Valencia CF i semifinalerne i returkampen.

Den 18. juli 2017 skiftede klubben ejere, og gruppen Skyline International overtog 'Alba' med Georges Kabchi som chef, som siden den dato er den 31. præsident for La Mancha-klubben.

Dets reservehold, Atlético Albacete, spiller for tiden i Gruppe XVIII i Tercera División. Dens kvindelige afdeling, Fundación Albacete, spiller i Primeria División (Liga Iberdrola).

Spillere

Referencer

Eksterne henvisninger 

 
 Albacete Balompiés officielle hjemmeside
 Albacete Balompié på YouTube
 Albacete Balompié på Twitter
 Albacete Balompié på Facebook
 Albacete Balompiés Veteranforening  
 Albacete Balompié Foundation 

Fodboldklubber i Spanien
Etableret i 1940
Pages with unreviewed translations